Aktiwiteit 3, Siektes: miv/vigs, By OpenStax | Jobilize
Die bevinding "open interessante moontlikhede vir die ontwikkeling van 'n vigsentstof," het navorsers van die Pasteur-instituut en Frankryk se nasionale sentrum vir wetenskaplike navorsing in 'n verklaring gesê.
Teenliggaampies is die voorste vegters in die liggaam se verdedigingstelsel, en is ontwerp om 'n virus of bakterium te "merk" sodat dit deur immuniteitselle vernietig kan word. Baie entstowwe, soos dié teen griep, polio en masels, is op teenliggaampies gegrond en gebruik 'n stuk van die virus om die immuunstelsel te leer om voortaan die indringervirus uit te ken.
Uit: Die Burger , 1 Desember 2004
Vigs en die land se ekonomie:
Suid-Afrika is een van die lande met die hoogste MIV-infeksiekoers (die tempo waarteen die virus versprei) in die wêreld. Statistiek dui daarop dat ongeveer 10 miljoen Suid-Afrikaners in die volgende 15 jaar aan Vigs-verwante siektes kan sterf. Die meeste van hierdie slagoffers sal jonger as 50 jaar oud wees.
Hierdie syfers moet eenvoudig die ekonomie van ons land seermaak.
Debatteer oor die stelling onderaan die vorige bladsy, met spesifieke verwysing na die volgende aspekte. Skryf dan 'n kort paragraaf oor die invloed van Vigs op 'n land se ekonomie.
gesondheidsorg (uitputting van hulpbronne)
personeelvervanging / -opleiding
Hulp in stryd teen MIV
Wêreldwyd word daar deur vele organisasies gefokus op die bewusmaking van die
virus se werking en verspreiding, asook op die uitreiking na slagoffers.
Lees die koerantberig oor die Mandela-stigting se rol in die bekamping van Vigs. Maak dan 'n lys van ander bewegings / organisasies waarvan jy bewus is wat 'n rol speel in die bekamping van Vigs.
help in stryd teen virus, vra sexwale
As meer as 5 miljoen van jou land se mense aan vigsverwante oorsake sterf, moet die boodskap teen dié virus nuwe lewe kry.
Só het die sakeman, mnr. Tokyo Sexwale, onlangs gesê.
Sexwale het as trustee van die Nelson Mandela-stigting sy gewig ingegooi by die stigting se poging om duisende Suid-Afrikaanse vrywilligers na loopgrawe in die stryd teen MIV / Vigs te lok.
In dié jongste veldtog onder die vaandel van oudpres. Nelson Mandela se 46664-tronknommer, is 'n oproepsentrum bekend gestel waar "gewone mans en vroue" hulle tyd en vaardigheid kan aanbied om teen Vigs te veg. Die nommer is  08000 46664 en oproepe is gratis. Sexwale het gesê die probleem met MIV / Vigs is een van "gedrag".
"Die regering het 'n reuse-rol te speel, maar is nie alleen nie. Ons vra meer hande, in die naam van Nelson Mandela," het hy gesê. Volgens mnr. John Samuel van die stigting sal die oproepsentrum aanbiedings van hulp na organisasies herlei wat vrywilligers kort.
Die stigting sal pamflette oor sy projek in taxi's, banke en supermarkte versprei en sakereuse soos Absa, Ou Mutual, Anglo American, BMW en Spar is betrek.
Die akteur Brad Pitt verskyn in 'n televisie-advertensie wat rondom Wêreldvigsdag (1 Desember) uitgesaai gaan word om die 46664-projek aan te vuur.